Ghid de utilizare Cyber-shot
Imprimare
Prima pagină > Măsuri de siguranţă / Despre acest aparat foto > Măsuri de siguranţă > Cardul de memorie

## Cardul de memorie

Cardul de memorie
Observaţie referitoare la utilizarea adaptorului de carduri de memorie (se vinde separat)
„Memory Stick”
Când se utilizează un „Memory Stick Duo” cu fantă „Memory Stick” de dimensiune standard
Observaţii privind utilizarea „Memory Stick Micro” (se vinde separat)

### Cardul de memorie

Următoarele carduri de memorie sunt compatibile cu acest aparat foto: carduri de memorie „Memory Stick PRO Duo”, „Memory Stick PRO-HG Duo”, „Memory Stick Duo”, carduri de memorie SD şi SDHC. Cu toate acestea, nu toate cardurile de memorie sunt garantate pentru utilizarea cu acest aparat foto. MultiMediaCard nu este compatibil.
În acest Ghid de utilizare, „Memory Stick PRO Duo”, „Memory Stick PRO-HG Duo” şi „Memory Stick Duo” sunt denumite „Memory Stick Duo” şi cardurile de memorie SD, cardurile de memorie SDHC sunt denumite carduri SD.

- S-a confirmat funcţionarea corespunzătoare cu aparatul foto a unui card de memorie cu o capacitate maximă de 32 GB.

- Se recomandă să utilizaţi următoarele carduri de memorie atunci când înregistraţi filme:

- („Memory Stick PRO Duo”)

- („Memory Stick PRO-HG Duo”)

- Card SD (Clasa 2 sau mai rapid)

Observaţii

- Pentru a asigura stabilitatea operaţiilor cardului de memorie, vă recomandăm să utilizaţi acest aparat foto pentru a formata orice card de memorie utilizat cu acest aparat foto pentru prima dată. Reţineţi că formatarea va şterge toate datele înregistrate pe cardul de memorie. Aceste date nu pot fi restabilite. Nu uitaţi să creaţi copii de siguranţă cu datele importante pe un computer sau alt dispozitiv de stocare.

- Nu se garantează funcţionarea cu aparatul foto a unui card de memorie formatat cu ajutorul unui computer.

- Viteza de citire / inscripţionare a datelor diferă în funcţie de combinaţia dintre cardul de memorie şi echipamentul utilizat.

- Datele pot fi viciate în următoarele cazuri:

- Atunci când cardul de memorie este scos sau atunci când aparatul foto este închis în timpul unei operaţiuni de citire sau de inscripţionare

- Atunci când cardul de memorie este utilizat în locuri afectate de electricitatea statică sau de interferenţele electrice

- Vă recomandăm să creaţi o copie de siguranţă a datelor importante.

- Nu lipiţi etichete pe cardul de memorie sau pe adaptorul de carduri de memorie.

- Nu atingeţi contactele cardului de memorie cu mâna sau cu un obiect metalic.

- Nu loviţi, nu îndoiţi şi nu trântiţi cardul de memorie.

- Nu demontaţi şi nu modificaţi cardul de memorie.

- Nu expuneţi cardul de memorie la apă.

- Nu lăsaţi cardul de memorie la îndemâna copiilor mici. Aceştia îl pot înghiţi din greşeală.

- Introduceţi un card de memorie care se potriveşte cu dimensiunea fantei pentru cardurile de memorie. În caz contrar, vor apărea defecţiuni.

- Nu utilizaţi sau depozitaţi cardul de memorie în următoarele locuri:

- Locuri cu temperatură ridicată, cum ar fi interiorul fierbinte al unei maşini parcate în lumina directă a soarelui

- Locuri expuse la lumina directă a soarelui

- Locuri umede sau unde există substanţe corosive

### Observaţie referitoare la utilizarea adaptorului de carduri de memorie (se vinde separat)

- La introducerea unui card de memorie într-un adaptor de carduri de memorie, verificaţi dacă aţi introdus cardul în direcţia corectă, după care introduceţi-l până la capăt. O introducere greşită poate provoca defecţiuni.

### „Memory Stick”

Tipurile de „Memory Stick Duo” care pot fi utilizate cu aparatul foto sunt enumerate în tabelul de mai jos. Cu toate acestea, funcţionarea corectă nu poate fi garantată pentru toate funcţiile „Memory Stick Duo”.

Tip de „Memory Stick” | Înregistrare / redare
Memory Stick Duo (fără MagicGate) | *1
Memory Stick Duo (cu MagicGate) | *2
MagicGate Memory Stick Duo | *1*2
Memory Stick PRO Duo | *2*3
Memory Stick PRO-HG Duo | *2*3*4

*1 Transferul de mare viteză al datelor, folosind o interfaţă paralelă, nu este acceptat.
*2 „Memory Stick Duo”, „MagicGate Memory Stick Duo”, „Memory Stick PRO Duo” şi „Memory Stick PRO-HG Duo” sunt echipate cu funcţii MagicGate. MagicGate este o tehnologie de protejare a dreptului de autor, care foloseşte tehnologie de codificare. Înregistrarea / redarea datelor, pentru care este nevoie de funcţiile MagicGate, nu pot fi executate cu aparatul foto.
*3 Pot fi înregistrate filme de dimensiune [VGA].
*4 Acest aparat foto nu acceptă transferul paralel de date pe 8 biţi. Execută acelaşi transfer paralel de date, pe 4 biţi, ca şi „Memory Stick PRO Duo”.

### Când se utilizează un „Memory Stick Duo” cu fantă „Memory Stick” de dimensiune standard

Puteţi utiliza „Memory Stick Duo” introducând în adaptorul „Memory Stick Duo” (se vinde separat).
Adaptor „Memory Stick Duo”

### Observaţii privind utilizarea „Memory Stick Micro” (se vinde separat)

- Acest produs este compatibil cu „Memory Stick Micro” („M2”). „M2” este o abreviere pentru „Memory Stick Micro”.

- Pentru a utiliza „Memory Stick Micro” cu aparatul foto, nu uitaţi să introduceţi „Memory Stick Micro” într-un adaptor „M2” cu dimensiune de până la dimensiunea Duo. Dacă introduceţi un „Memory Stick Micro” în aparatul foto fără un adaptor „M2” la fel de mare ca şi pentru Duo, este posibil să nu îl puteţi scoate din aparatul foto.

- Nu lăsaţi „Memory Stick Micro” la îndemâna copiilor mici. Aceştia îl pot înghiţi din greşeală.

Sus